
CUVÂNT ÎNAINTE 


Lucrarea de iață vrea să fie o contribuție Ја una din 
problemele cele mai desbătute în știința si filozofia contem- 
poraná, problema timpului. Nu este intenția noastră de a da 
un răspuns definitiv in această chestiune; cercetarea de față 
este mult mai modestă. Așa după cum afirmă însăși subtitlul 
lucrării e vorba numai de o contribuţie la problema timpului 
și anume a timpului legal de viaja religioasă şi magică, asa 
cum îl găsim la țăranul român. 

Deaceea nu năzuim să айт aci care este esența timpu- 
lui in general, care îi este natura intimă. In rândurile ce ur- 
mează e vorba mai mult de o cercetare cu caracter științific 
intemeatd pe observație directă; e vorba de o descriere a 
fenomenului timp așa cum ni-l înfățișează satul românesc 
tradițional. Noi nu voim aci să dám o explicaţie definitivă si 
nici să încercăm o leorie despre timp, o filozofie a timpului. 
Interpretăm materialul concret fără să părăsim punctul de 
vedere al unei expuneri obiective. Dacă descrierea fenome- 
nului concret si dacă analiza ce îi urmează vor putea să aibă 
consecințe în discipline pe care nu le-am vizat si va aduce 
totodată o cát de mică contribuție la deslusirea problemei 
timpului în general, nu vom putea îi decât mulțumiți. 

Peniru o dreaplă judecare a lucrării e necesar să dăm 
și alte lămuriri; în primul rând asupra punctului de vedere 
păstrat în cercetarea faptelor iar în al doilea rând asupra 
planului expunerii de fafd. | 

Timpul la țăranul român poate îi privit din două puncte 
de vedere: timpul ca fenomen pozitiv, fenomen legat de 
știința pozitivă populară (pentru că există si o astfel de 
știință în înțeles de cunostiin]d pozitivă) inseparabil de ob- 
servarea obiectivă a cerului și timpul fenomen mistic, fe- 
nomen legat de credințe si obiceiuri, inseparabil de obser- 
vare strictă a rânduelilor colective magico-religioase. Al 
doilea este punctul de vedere ce пі lam insusit. 

Ceea cene interesează pe noi nu este сит socotesle și 
cum denumeşte țăranul român timpul și unităţile lui, ci ne 
interesează ce este timpul pentru el, ce înseamnă acest feno- 
men atât de prezent în viața sa. Pentru a putea face această 
cercetare a trebuit să mergem acolo unde puteam găsi datele 
necesare, adică conștiința omului, viața sa interioară. Cerce- 
tarea noastră merge către cunoașterea mecanismului de gân- 
dire al ţăranului, către elementele intelectuale și. етојіо- 
nale care stau la temelia timpului așa cum trăiește și îl 
exprimă în deosebite forme satul românesc. 

Pentru acest motiv materialul de mitologie 81 practici re- 
ligioase nu a fost decât arareori citat ca exemplu, ca о măr- 
turie obiectivă din care putem scoale și prin care putem 
afirma un caracter al timpului. 


Privitor la planul lucrării avem de dat următoarea lămu- 
rire: lucrarea, în afară de o introducere scurtă 81 de o în- 


cheere, este alcătuită din două părți. In prima parte ат în- 

сегса! să facem pe са! ne-a fost posibil mai strânsă o des- 
criere a fenomenului timp asa cum se înfățișează el in viaja 
spirituală a ţăranului, asa cum se prezintă obiectivat in for- 
mele si expresiile fireşti ale satului. In partea а doua ат în- 
cercal să pătrundem mai adânc; mai adânc dacă analizăm 
pe un pin abstract despicând realitatea după unele libertăți 
ale minţii noastre poale să însemne o mai prețioasă contri- 
bufie la rezolvareap roblemei decât prezentarea concretă si 
vie a fenomenului аза cum am făcut în prima parte. In par- 
tea а doua deci am încercat să prindem câteva din еѕепјіа- 
lele trăsături ale timpului la țăranul român, adică sensul si 
caracterele proprii ale acestui fenomen. 

Notüm aci că lucrarea noastră cuprinde rezultatul unor 
cercetări de aproape zece ani în deosebitele regiuni ale (аг, 
așa cum sunt: Orheiul, Dobrogea de nord, Câmpia Brăilei, 
Valea Trotușului, Valea Moldovei, Valea Jiului, Țara Oltu- 
lui, Tara Bârsei etc. Studiul Calendarul în satul Cornova 
publicat în апи! 1932, in „Arhiva pentru ştiinţa şi reforma 
socială , a insemnat inceputul acestei lucrări. 

Materialul documentar cules nu a fost redat brut ci inter- 
pretat. Nu am făcut cu acest prilej nici expunerea teoriilor 
diverșilor filosofi si cercetători, trecuți sau contemporani. 
Am evitat voit aceste lucruri pentrucă nu avem cultul „,fap- 
tului în sine" și nici știința populată de nume proprii si ci- 
late. Aceste merite la lăsăm în seama altora. 


E. B. 
20 Маш 1940. 


INTRODUCERE 


INTRODUCERE 
1. Satul si problema timpului. — 2. Timpul nostru şi timpul ţăranului, 


1. Satul românesc și-a păstrat până în vremea noastră un 
caracter străvechi. El este atât de deosebit de orașe încât am 
putea spune că alcătuiește o lume a sa, o lume cu forme şi 
sensuri proprii. Satul românesc reprezintă încă, între altele, 
o adevărată comunitate de viaţă spirituală, asa cum deseori 
pot fi găsite în regiunile de munte. 

Chipul în care gândește, simte, acționează țăranul român 
este legat de o filozofie populară și de o seamă de forme de 
viaţă tradițională, Mentalitatea generală a satului, sub sem- 
nul tradiţiei, este închegată și organică. Ceea ce o poate 
defini dela început este caracterul său mistic. Activitatea 
magică 51 religioasă stăpânește până în cele mai intime cute 
sufletul ţăranului român colorând in acest fel toate celelalte 
activități, toate expresiunile comunităţii de viaţă a satului. 

Chiar acolo unde, din cauze pe care nu е locul să le lămu- 
rim aici, civilizaţia română sătească tinde să-și piardă carac- 
terele specifice coborând în masa unei lumi nu bine definite, 
mentalitatea generală a satului stăruie 51 funcţionează sub 

semnul tradiției puternice în deosebi prin prezenţa activită- 
fii magico-religiease. Innoirile în cele mai dese cazuri au fost 
superficiale fără prea mare însemnătate pentru ființa inte- 
rioară a omului; omul în marile sale probleme a putut ră- 
mâne nezdruncinat chiar dacă unele forme s'au schimbat. 

Una din cele mai interesante probleme ridicate de viaţa 
satului românesc este aceea a timpului. Felul deosebit și ciu- 
dat în care apare minţii noastre, intensitatea acestui feno- 
men, a ridicat probleme nu numai cercetătorilor mânați de 
curiozitate științifică dar și conducătorilor politici care cu 
ani, în urmă, hotárindu-se o reformă, au fost surprinşi de 
rezultatele cu totul neașteptate ce li-a dat această reformă 
destrămând unitatea spirituală a satului. 

Surprinderea vine de acolo că acești oameni privind timpul 
prin mentalitatea lor, formată la şcoala ştiinţelor materiei, au 
lucrat asupra unei realități necunoscute: aceea a sufletului (4- 
ranului român, 

Timpul la ţăranul român este altceva decât ceea ce credem 
noi obișnuit despre acest fenomen; el este aci un produs al 
unui anume fel de viaţă caracteristică satului. Așa că numai 
pornind dela această realitate concretă ajungem să ínfele- 
gem fenomenul și să ne rezolvăm problema. 

+ Privit în legătură cu viaţa spirituală a satului românesc 
timpul nu mai apare anormal şi ciudat ci organic plin de sens 
51 firesc, ) 

Siorțarea noastră va porni dela această poziție în fața 
problemei. Observaţia directă făcută pe teren, atitudinea 
necesară ce ne-au impus-o'faptele obiective, ne-a îngăduit 
un pas pe calea înţelegerii lucrurilor. Pentru noi timpul la 
țăranul român, fragment smuls de mintea noastră din viața 

satului, a devenit ,,0 problemă“. Materialul de care dispunem 
ne-a îngăduit să pornim la această cercetare 51 ne-a dat.un 
sâmbure de încredere asupra rezultatelor ce încercăm să le 
obținem. 

Dată fiind subtilitatea problemei, subtilitate izvorîtă .din 
natură fluidă, vie 51 oarecum ascunsă a fenomenului timp, ne 
dăm seama din capul locului că nu ne este uşoară sarcina 
când pornim să cercetăm un atare fenomen. 

2. Felul cum își reprezintă țăranul român vremea pare să 
fie deosebit față de noțiunea corespunzătoare cu care lucrăm 
noi. Desfășurarea evenimentelor, a vieții omului si a tuturor 
actelor sale zilnice se produc în timp dar în alte condiții 51 
în alte semnificații decât acelea pe care le cunoaştem obişnuit. 

Țăranul privește cerul, socotește si el cum merge timpul, 
are ca gi noi calcule si totuși privește timpul într'un alt chip. 
Intre timpul său 51 al nostru există o deosebire-de natură, de 
sens. Nu este vorba numai de alte raporturi ci și de alte ele- 
mente intrate în compoziție. De aceea putem afirma că între 
timpul asa cum il trăește țăranul român și timpul pozitiv 
fizico-matematic este o deosebire de natură. 

In genere omul orașelor noastre instruit si crescut in scoa- 
la ştiinţelor pozitive, adică ale materiei, are despre timp o 
concepţie fizică — timpul mărime infinită, continuă şi rever- 
sibilă, mărime alcătuită din părți egale omogene și succesive, 
ceea ce înseamnă pe scurt: o concepție abstractă şi cantita- 
tivă a timpului. 

Țăranul român pare să nu cunoască un astfel de timp. Na- 
tura, însușirile 51 rostul timpului sunt altele decât cele de 
mai sus; ele se desprind dintr'o altă concepție de viaţă. 
Chiar dacă poate fi vorba de o cunoaştere pozitivă a vremii, 

chiar dacă există o astronomie populară, timpul ţăranului ro- 
тап este un fenomen care depășește toate acestea si totodată 
le cuprinde;. natura sa se exprimă prin însuşiri specifice. 
Acest timp nu este liniar, fără chip si monoton са timpul 
matematic, ci dimpotrivă este organic, cu înfățișări variate 
51 muzical. 

Timpul care stă la -temelia organizării vieţii obşteşti a sa- 
tului, în care se desfășoară toate activitățile, ritmează şi dă 
sens faptei si cugetului ţăranului român. Timpul саге stă la 
temelia calendarului său purcede din locuri tainice, are pu- 
teri și înţelesuri necuprinse, 

Omul satului românesc își trece viaja într'un timp deose- 
bit ca natură de acela pe care noi îl socotim timp normal; 
țăranul gândește, lucrează și simte timpul într'un ritm şi în- 
trun sens aparte care îl duc la o reprezentare concretă si 
calitativă a perioadelor, a momentelor care vin, se duc, re- 
vin în altfel şi curg mereu cu înțelesuri proprii. Este aci o 
varietate 51 o bogăție de coloare greu de prins de cei ce 
tráesc în dimensiunea timpului matematic. 

TIMPUL ORIZONT DE VIAȚĂ 


1. Ce înseamnă a fi în timp. — 2. Veac și timp istoric. — 3. Veac si 
eternitate. — 4. Inceputul 51 sfârşitul, 


1. Țăranul român nu are o noţiune precisă a timpului. El 
știe si mai ales simte, cá fáptura sa există în timp, stie că sa 
născut la o dată oarecare, cá tráeste în prezent si că zilele 
ce urmează îl poartă pas cu pas către un viitor încheiat în 
moarte. Același lucru îl vede 51 împrejurul său: cursul nestă- 
pânit al vieţii oamenilor, animalelor 51 plantelor, schimbarea 
necontenită а fetii lucrurilor. Tot ceea ce se desvălue omului 
în feluri atât de deosebite, tot ceea ce este făptură are un în- 
ceput și un sfârșit, este adică trecător. 

Marea trecere este sentimentul profund al existenţii sale. 
Fie că vorbeşte despre roadele unui pom, fie că vorbește 
despre tinereţea unei fete sau despre moartea cuiva, țăranul 
întrebuințează aceeaşi expresie: „s'a trecut“, pentru el a trăi 
în lumea aceasta înseamnă a fi în timp; a fi în timp înseamnă 
a fi trecător. 

Țăranul român ştie lucrul acesta, îl experimentează zilnic 
dar printr'o orientare rodnică a spiritului său izbutește să 

învingă efemerul, să învingă clipa trecătoare, să învingă 
timpul. Calea acestui rezultat si cum apare timpul în filozo- 
fia populară este ceea ce vom încerca să arătăm în acest 
capitol. 

A fi în timp, pentru țăranul român, nu înseamnă a fi pur 
şi simplu ci înseamnă a fi aici, în lumea aceasta. Timpul își 
are izvoarele şi se manifestă în ea. Omul este trecător din 
sentimentul mergerii lui către moarte. Dacă această stare nu 
îi împovărează sufletul vine din faptul că o privește ca pe 
o stare omenească naturală, ca pe o stare a firii sale. Dacă 
cerul se schimbă, stelele cad, soarele se împuţinează, de ce 
omul ar sta pe loc? Nimic nu îndreptățește să dorească o per- 
гаапеп(4 aci. Dimpotrivă, rămânerea sa nesfârșită în viața 
aceasta, adică în timp, este socotită de țăran ca un blestem. 
„Nu-l mai iartă Dumnezeu“ este o expresie obișnuită în le- 
gătură cu bătrânii care trec peste limita obișnuită a vârstei. 
Deseori apare 51 un ritual pentru săvârşirea celor ce trăesc 
prea mult. 

Ceea ce dă sens şi putere vieţii ţăranului este trăirea sa în 
timp şi depăşirea lui totodată. Fiece gând, fiece act legat de 
fiinţa şi soarta de om este îndreptat către împlinirea acestei 
soarte. Existența omului în timp are două fete: aceea a clipei 
şi aceea a eternului; una cu cealaltă nedespărțite. Amândouă 
îi sunt date. Marea trecere duce la permanenţă. Desigur pe 
anume căi şi cu o anume sfortare; într'un anume sens 51 cu 
o anume tărie. 

Țăranul român, din locul din care este el așezat, răspunde 
consecvent cu atitudinea sa la câștigarea, respectarea și în- 
vingerea timpului. 

Pentru a înţelege mai bine ce înseamnă pentru el a fi în 

timp este bine să încercăm a ne da seama ce înseamnă a Її 
în veac, spre deosebire de ce înseamnă a îi în eternitate, și 
саге e raportul lor real în viaţa spirituală a ţăranului român, 


2. Timpul privit sub unghiul acesta al curgerii neincetate, 
timpul care se determină prin fapte, prin evenimente şi în 
саге isi trece omul viaţa lui de toate zilele, este numit de {4- 
ranul nostru veac. Tot ceea ce alcátueste lumea aceasta 
de întâmplări, desfășurarea de energie, gând 51 faptă ome- 
nească, tot ceea ce se desfăşoară în cadrul și ritmul lumii 
acesteia se întâmplă în veac. 

Timpul ca durată obiectivă, legat de soarta omului aci, este 
ceea ce numeşte el veac. Timpul veac poate fi apropiat de 
ceea ce numim noi timp istoric; spunem poate fi apropiat, 
pentrucă este asemănător fără să fie identic 51 nici măcar 
echivalent. 

Veacul este apropiat de timpul istoric dar este mai mult 
de cât el, am putea spune chiar, în altfel decât el. Deși 
privește desfășurarea faptelor obiective, evenimentele legate 
de viața omului si a omenirii în general, veacul are o notă 
de misticism, nu un caracter pozitiv ca timpul istoric. Veacul 
apare nu în sine ca timpul istoric, ci ca о contra-faţă a unei 
alte existente. Desi amândouă obiective, sensul lor este deo- 
sebit; unul privește în altă parte decât celălalt. 

Ce vrem să spunem cu acesta? Timpul istoric este du- 
rata măsurată cu fapte puncte de reper, măsurată cu eveni- 
mente. Veacul este tot timp istoric dar în alt fel. Țăranul 
Român când spune că lucrurile şi oamenii sunt în veac spune 
că sunt trecătoare şi eterne totodată; trecătoare ca fenomene 
și eterne ca sens. Adică, sunt în timp dar sunt și dincolo de 
timp printr'o participare mistică la eternitate. 

Istoria se intensifică astfel, capătă un sens mai bogat, altul 
decât acela al cronologiei ştiinţifice. Timpul istoric ştiinţific 
este lipsit de viață, linie dreaptă sau frântă însemnată din 
loc în lec cu date. Timpul istoric veac este concret, abundent, 
organic, Țăranul Román nu cunoaște ре cel dintâi şi-l tráeste 
intens pe cel al doilea. 

Intre timpul istoric veac şi cel istoric ştiinţific mai este o 
deosebire capitală. Timpul istoric priveşte numai trecutul, 
ceea ce s'a întâmplat, ceea ce s'a consumat până în prezent. 
Veacul are un cuprins mult mai mare; el are în limitele sale 
atât trecutul cât şi viitorul; adică, atât ceea ce s'a întâmplat 
cât 51 ceea ce va veni de aci încolo. Veacul este pentru țăranul 
Român timpul de aci, din lumea aceasta, de când este ea şi 
cât va dura ea, Veacul este timpul întreg. 

3. Să vedem acum ce înseamnă pentru el a trăi în timp 
și în eternitate totodată. 

Timpul este recunoscut ca o realitate obiectivă. Întrucât 
omul trăeşte în veac, întrucât tráeste în lumea aceasta, în- 
tratát este în timp, Dar timpul ca existenţă este legat de o 
existență extratemporală. Țăranul român are conştiinţa 
sălășluirii sale în timp dar fapta sa са 51 sensul întregii sale 
vieți se desfășoară în raport cu ceva care nu mai cunoaşte 
această dimensiune atât de sensibilă nouă aci. El stie cá 
există în veac, că este deci subordonat timpului, dar ştie tot 
atât de bine să se poată elibera de jugul acesta, că poate 
câştiga pas asupra curgerii vremii, că poate învinge timpul. 
Țăranul vede în timp o realitate care se consumă în alta su- 
perioará, Pentru el a fi în timp înseamnă a trăi într'un pre- 
zent continuu îmbogățit de contactul cu lucrurile neschimbă- 
toare; timpul îl duce în chip firesc dincolo de trecător, adică 

în eternitate. Tristetii curgerii tuturor lucrurilor el îi aduce 
o reparaţie: aceea că marea trecere este un proces firesc al 
регтапеп{і. 

Omul trăeşte la limita între timp şi eternitate, având insu- 
şiri legate de ambele fete ale existenţii. Omul trăește în timp, 
se naşte, luptă, crează, se împlineşte. Omul nu poate exista 
fără timp dar nici numai în el. Fiinţa interioară a ţăranului 
este astfel alcătuită încât poate lupta împotriva timpului adi- 
că a ceea ce este trecător. Printr'un act de mare intensitate 
interioară el izbuteşte să frângă clipa trecătoare, sau mai bine 
zis să o încarce cu permanenţe; aceasta printr'o participare 
la etern. 

După cum timpul nu poate fi înţeles fără existenţa umană, 
la fel eternitatea nu poate fi înțeleasă fără existenţa lui Dum- 
nezeu. Omul există în timp, omul 51 viața sa sunt legate 
de timp ca de ceva propriu. Dumnezeu scapă acestei dimen- 
siuni; Dumnezeu există dincolo de timp, este adică extra- 
temporal sau mai bine zis există pur şi simplu fără nici o 
condiţie, ceea ce este tot una cu eternitatea. 

Pentru ţăranul român Dumnezeu este totdeauna sens al 
celor neschimbătoare şi al celor schimbătoare, cauză a tutu- 
гог lucrurilor 51 cauză a timpului. Dumnezeu este dincolo de 
veac, dincolo de ceas; Dumnezeu nu cunoaște nici trecutul 
nici viitorul, el este ca o prezenţă continuă. 

Legat cu credința sa de fiinţa eternă a lui Dumnezeu, {а- 
ranul român, deşi parte din cele schimbătoare, supuse deci 
timpului, trăește prin această participare într'o perspectivă 
a eternului. Toţi cei crescuţi la şcoala pozitivă tráesc într'un 
timp oarecare, în trecut sau viitor, trăesc fragmentat; țăranul 
român stă pe o poziţie total deosebită. Păstrând legătura di- 

rectă cu Dumnezeu el transformă timpul dintr'o entitate, 
dintr'o noțiune abstractă, într'o realitate vie cu însuşiri şi 
sens propriu. : 

Viața interioară a ţăranului are în acest fel însușiri deo- 
sebite față de a noastră, cunoaște o armonie, o plinătate si o 
liniște caracteristică împăcării unei vieți саге a învins trans- 
figurând tot ceea ce era efemer, trecător, tot ce era atins de 
moarte în firea за. 

4. Pentru a înţelege mai bine ce este timpul în orizontul 
de viaţă al ţăranului român e bine să trecem la o altă pro- 
blemă. Timpul ca fenomen obiectiv trebue prins în cei doi 
termeni ai săi; adică de îndată ce există ideea de timp și sen- 
timentul duratei, există si aceea a începutului si sfársi- 
tului, Orice se petrece în timp are început si sfârşit. Des- 
lusind această problemă asa cum ne este pusă de datele 
obiective de satele românești, credem că înaintăm cu un pas 
în înțelegerea fenomenului timp la ţăranul Român. 

Inceputul și sfârşitul în viziunea de viaţă a ţăranului Ro- 
тап sunt atât de deosebite de concepția ştiinţelor naturei 
încât cu greu mintea noastră obişnuită cu noțiunile acestor 
științe poate să le cuprindă. Cuvântul este pentru această 
problemă un vehicul impropriu, 

Ce înseamnă început? Cum apare el si ce raport are cu 
sfârşitul? Țăranul vede începutul a tot ce este în timp, 
începutul a tot ce este trecător, în Dumnezeu. Din El si prin 
El pornesc toate ce sunt şi se desfăşoară aci. Ceea ce înseamnă 
cu alte cuvinte că începutul este legat de eternitate. Timpul, 
creația lui Dumnezeu, începe odată cu lumea aceasta și se va 
sfârşi odată cu ea. Dumnezeu l-a deprins, l-a făcut să în- 
ceapă ca pe ceva aparţinând creației sale. 

Inceputul este întrun anume fel 115851 lumea, aşa cum a 
fost creată de Dumnezeu, cu înfățișarea și ritmul ei. In înce- 
put stau toii germenii a ceea ce este, a ceea ce creşte și moare. 
Orice faptă şi făptuire a noastră are un început, adică ia 
fiinţă; dar ca tot ce fiinteazà, adică începe în lumea aceasta, 
moare, are fără putință de învingere, un sfârșit. Țăranul Ro- 
mân leagă de început sfârșitul; legătura dintre început și 
sfârșit este de o mare însemnătate pentrucă ideile și senti- 
mentele lor nu pot fi înțelese una fără cealaltă. 

Pentru cultura modernă, aceea a științelor pozitive, sfârșit 
înseamnă moarte, înseamnă dispariție totală, înseamnă neant. 
Aceasta pentrucă știința folosește timpul ca pe ceva linear, 
fragmentat în trecut, prezent şi viitor și măsurat cu lungimi. 
Incetarea etapelor timpului înseamnă pentru știință, dispa- 
riția timpului, înseamnă neant. Sfârşitul este pentru cei ce 
trăesc în această perspectivă, consumare totală; nici o legă- 
tură nu e posibilă cu începutul care este fixat la capătul 
celălalt al liniei timp. 

Țăranul nu priveşte lucrurile la fel. Sfârşitul este їй lumea 
aceasta sau al lumei acesteia, dar nu se rezolvă în ea. Sfâr- 
şitul există după cum există si timpul, nu în sens cantitativ 
ci în sens calitativ, cu posibilităţi de totală prefacere. Sfâr- 
șitul timpului nu este în timp, ci dincolo de timp, în eterni- 
tate. In acest fel începutul și sfârșitul nu sunt două puncte 
la capătul unei linii, nu sunt nici neant, nici infinit pentru 
țăranul român, amândouă se rezolvă în etern, în absolut. 

Cu toate că este greu de prins cum anume se răsfrânge 
acesta in mintea ţăranului si cá nu rareori cuvântul deslu- 
şitor întârzie pentrucá întârzie şi gândul precis, credem că 
e cu putință să deducem o seamă de lucruri în legătură cu 

problema timpului din poziţia sa spirituală, din filozofia 
populară. 

Facerea lumei şi judecata de apoi sunt stâlpi de sprijin ai 
minţii. Timpul curge fără încetare între aceste două mari 
momente. Lucrul acesta, adică curgerea timpului, nu este 
greu de prins. Ceea ce îngreunează mersul cercetării este 
starea de început si de sfârşit ca limite, Cum există şi ce 
înseamnă aceste două realităţi, două momente? 

Inceputul şi sfârşitul sunt ale timpului dar nu numai în 
timp, Sensul lor îl putem afla într'un singur fel: socotind 
eternul ca prezent nu ca trecut și viitor cum e tendinţa gene- 
rală a lumei noastre (tendinţă venită din apropierea eternu- 
lui de infinit). 

Țăranul Român nu se desparte niciodată de permanenţă, 
adică de etern. El se simte şi crede continuu într'o viaţă 
eternă pentrucă el simte şi crede în Dumnezeu. A nu vedea 
eternitatea în prezent înseamnă a nu-l avea pe Dumnezeu; 
ori țăranul îl are. Pe această cale se pare cá o problemă a 
începutului şi a sfârşitului nu mai are loc pentru el așa cum 
are pentru cărturari. Inceputul și sfârşitul se topesc în abso- 
lut, din care se desprind toate sensurile actuale. Lumea în- 
cepe şi sfârșește în Dumnezeu; omul începe şi sfârşeşte tot 
în Dumnezeu. | 

La moartea unui om, o femeie din Тага Oltului a spus: 
„Să-i fie sfârșitul ca începutul“, ceea се pare să dovedească 
legătura şi sensul lor. Țăranul pare să nu cunoască sfârșitul 
în sensul mentalitàtii științifice care poate să însemne infi- 
nit, neant sau moarte. Pentru el sfârşitul se transformă, de- 
sigur pe un alt plan decât acela al lumii sensibile, în eterni- 
tate unde stă tot una cu începutul. 


20 


TIMPUL LA TÁRANUL ROMÂN 


Acum, câteva cuvinte despre infinit. Are țăranul român 
ideea de infinit? Are el măcar sentimentul infinitului? Nofiu- 
nea, sau mai precis cuprinderea raţională a infinitului, nu o 
are nici savantul care o folosește ca instrument de cunoaş- 
tere; acesta are sigur sentimentul infinitului care i-a provocat 
simboluri utile. Țăranul Român, după datele cunoscute de noi, 
nu are nici ideea, nici sentimentul infinitului. Acesta este tot 
o consecinţă a felului cum îşi reprezintă el timpul în raport 
cu concepţia despre lume și viaţă ce o are. 

In înțeles material şi cantitativ țăranul român nu are nici 
ideea de nesfârşit în sensul infinitului matematic; aceasta pen- 
trucă el nu trăește în orizontul unui timp cantitativ măsurat 
matematic, ci în timpul calitativ, valorificat interior, spiri- 
tual. Corespunzător nesfárgitului în timp găsim în mentali- 
tatea generală a satului românesc o reprezentare, un senti- 
ment al eternului, care cuprinde şi rezolvă tot ceea ce este 
legat de dimensiunea timp. Lumea întreagă este legată de 
prezenţa eternului. 

Țăranul român, cu credinţa sa adâncă în Dumnezeul viu, 
ființă pretutindeni prezentă, crede în viața eternă. Eterni- 
tatea ca realitate prezentă în viața aceasta îi rezolvă si pro- 
blema timpului, a începutului, a sfârșitului gi a nesfársi- 
tului, problema morții si tot ce este legat de timp. Țăranul 
român participă la etern chiar în viaţa de aci. 

Timpul la ţăranul român este altceva decât timpul nostru; 
nu este ceva care se poate măsura cu lungimi 51 nici ceva 
inventat de mintea omului. Timpul său este o realitate vie 
cu însuşiri şi puteri necunoscute nouă. E ceea ce vom încerca 
să arătăm în următoarele capitole trecând pe un plan mai 
concret al vieţii, al vieţii de toate zilele. 

TIMPUL CONDIŢIE DE АСТЕ. 
1. Timpul condiție de acte. — 2. Actele pozitive. — 3. Actele rituale. 


1. După această încercare de a înfățișa timpul în raport си 
orizontul de viață a ţăranului Român, timpul deprins din 
filozofia populară, să încercăm acum o descriere a timpului 
ca fenomen concret așa cum se resfrânge din faptele obiș- 
nuite ale vieţii spirituale a satului. 

Din primul moment al cercetării activității spirituale în- 
trun sat românesc suntem loviți de felul deosebit în care 
țăranul tratează fenomenul pe care noi împreună cu el îl 
numim timp. Toate acţiunile sale au o seamă de determi- 
nante între care timpul este foarte însemnat. Timpul condi- 
tie de acte pozitive sau rituale este chipul cel mai frecvent 
în care apare acest fenomen ín viaţa satului. Pasul pe care 
îl face, lucrul pe care îl începe și orice acte de construcție, 
tămăduire sau legătură nouă, apar strâns determinate de 
factorul timp. 

Dar nu numai ceea ce stă în puterea omului de a face liber 
este determinat de timp ci şi actele sau evenimentele care 
vin peste puterile omului sunt supuse aceleași influențe di- 

recte a timpului în care ele se desăvârşesc. Așa sunt înmu- 
gurirea, venirea păsărilor, nașterea sau moartea care sunt 
legate 51 capătă înțelesuri dela timpul în care se împlinesc. 

Dacă aşa se prezintă timpul, se înțelege că omul nu poate 
rămâne indiferent în faţa unui astfel de fenomen. De aceea 
găsim o întreagă ştiinţă şi procedură a timpului, de aceea 
țăranul îi acordă atâta atenţie și respect. Omul are nevoe de 
o ştiinţă precisă pentru a-i putea folosi sau anihila puterea, 
după nevoie. Omul este obligat să-i cunoască tainele, să-l 
cultive, să-l îndrumeze așa cum desfășurarea vieţii sale o 
сеге. 

Táranul român cercetează, respectă si folosește însușirile 
şi sensul timpului. Actele sale, dela cele mai mărunte şi 
obișnuite până la cele mai însemnate şi mai puţin obişnuite, 
sunt săvârşite într'un timp precis determinat. Prin săvârșirea 
lor într'un timp precis dinainte cunoscut, se asigură rodnicia 
acestor acte de orice natură ar fi ele. Tot ce pornește țăranul, 
orice întreprinde el, este де obicei strâns legat de factorul 
timp. 


2. Actele pozitive ale ţăranului, infáptuirile sale așa cum 
se desfăşoară ele obişnuit, sunt condiționate într'o mare mă- 
sură de timp. Aproape nimic nu scapă acestei măsuri de pre- 
caufie atunci când omul porneşte să facă ceva. Ca să arătăm 
ce înseamnă timpul în raport cu fapta, ce reprezintă el în 
legătură cu actul propriu zis, vom da câteva exemple edifi- 
catoare. 

Omul care vrea sá porneascá la drum fereste o datà din 
săptămână: Martia 51 un moment: miezul nopţii; Marţia e zi 
rea, miezul nopţii e vremea când umblă duhurile necurate. 

Iată două superstiții pe care ţăranul nostru, chiar cel mai 
înaintat ca mentalitate, le păzeşte cu multă grijă. Nepăsarea 
fatá de aceste momente aduce numai rău: nerodnicie (Mar- 
tia) sau suferinţă, boală (miezul nopții). 

Femeea care vrea să pună la ţesut, care urzeste sau taie 
gură la cămașă fereşte la fel Martia; tot ce porneşte in acea- 
stă zi nu ispráveste cu bine. Asemănătoare este Sâmbăta. 
МагНа și Sâmbăta sunt socotite în genere drept zile rele, 
Aceste zile din săptămână sunt însă legate de fenomenul 
morţii si dedicate actelor privitoare la cei trecuţi din lumea 
aceasta, 

Dacă cineva își construeste o casă alege ziua când începe. 
Implinirea unei astfel de lucrări, durarea еі în vreme, {іп 
de timpul când a fost începută sau construită. Un ţăran din 
Bucovina pornind să-şi ridice o casă de bârne sa dus la pă- 
dure 58 tae cei dintâi copaci intr'e Luni de dimineaţă, „са 
aşa e obicei, să începe casa când începe şi lumina“. 

Iată un alt exemplu în legătură cu creşterea vitelor: nu e 
bine să depeni în asfințitul soarelui cá-(i căpiază oile si por- 
cii. Orice alt moment din zi e bun pentru depănat, numai 
asfinţitul nu: „ве îmbolnăvesc vitele în ogradă; cine deapănă 
in asfinţit are pagubă“. 

Iată câteva exemple de respectare a timpului în ordinea 
faptelor pozitive. La fel pot fi citate nenumărate fapte care 
privesc îngrijirea ogorului, creșterea păsărilor, industria cas- 
nică, comerțul 51 meseriile. Pe scurt, se poate spune că реп- 
tru orice lucrare, ca omul să sporească e bine să respecte pe 
cât mai mult cu putinţă condiţia de timp. Timpul răsfrânge 
asupra tuturor actelor înţelesuri 51 puteri proprii. 

Fapta ţăranului este legată puternic si de diferitele mo- 

mente din zi, аза unul din exemplele de mai sus ne-a arătat, 
Răsăritul, amiaza, asfinţitul de o parte, sau seara, miezul 
nopţii, zorile de alta, sunt momente precise cu efecte tot 
atât de precise asupra faptei omului. 

Nu e bine să stai întins Duminica în ceasul slujbei, nu e 
bine să arunci gunoi dimineaţa în fața soarelui, nu e bine să 
începi munca după amiază, nu e bine să umbli noaptea când 
e besná, etc. Sau pozitiv: e bine să-ţi speli faţa (ochii) cu apă 
rece când iese soarele, e bine să culegi umbra florilor înainte 
de amiază, e bine să te închini seara, etc. 

Momentele din zi ca 51 deosebitele date de peste an spun 
mai mult dacă privim o altă categorie de fapte, acelea de 
natură religioasă şi în deosebi magică, a căror legătură cu 
momentele din zi şi din noapte, legătură cu mersul soare- 
lui, luni şi stelelor este foarte strânsă. Să trecem deci din do- 
meniul faptelor pozitive cu semnificaţia mai mult utilitară 
la cele de natură mistică cu semnificaţia spirituală. 

3. Viaţa spirituală a satului fiind dominată de elementele 
religioase şi magice este firesc ca actele de această natură 
să aibă o mare însemnătate. Actele rituale, mai mult decât 
cele pozitive ale lucrului zilnic sunt sub influenţa timpului 
fără de care nu au sens. Să vedem deci prin câteva exemple 
ce fel apare timpul în raport cu actul mistic fie el religios 
sau magic, cát sunt influențate actele rituale și ce insemná- 
tate are timpul pentru ele. 

Să vedem însă întâi ce înseamnă un act ritual și apoi care 
îi sunt condiţiile. Un act ritual este un act singular, de sine 
stătător, semnificativ în raport cu o credință sau cum spun 
sociologii francezi cu o reprezentare colectivă. El este de na- 
tură mistică, cu sensuri 51 puteri asupra lumei sensibile 51 su- 

prasensibile, materiale şi spirituale. Actul ritual poate fi so- 
cotit elementul a ceea ce organic se numește o ceremonie și 
sistematic un cult. Actul ritual de cele mai multe ori inte- 
grat unei ceremonii apare destul de des şi izolat. 

Satul românesc cuprinde în sânul său un mare număr de 
astfel de acte 51 un bogat material de cercetare їп problemele 
religiei şi magiei. Pentru noi, în cadrul acestei lucrări, actul 
ritual este însemnat pentrucă poartă cu sine viu fenomenul 
timp. Prins în ansamblul de viaţă a satului şi anume în acti- 
vitatea sa spirituală, timpul ne apare ca un fenomen deo- 
sebit de interesant și bogat în consecinţe, 

Actul ritual care ţine de un mecanism propriu de gândire, 
care presupune o disciplină şi o prescripţie riguroasă, este 
legat de o seamă de condiții speciale pentru a fi гойшс, Con- 
diţiile de spaţiu si timp sunt cele de căpetenie. Actul ritual 
nu poate fi săvârşit după bunul plac, la întâmplare, ci trebue 
să respecte aceste condiţii, fără de care nimic bun nu se 
poate isprăvi, 

Timpul este deci la temelia actului ritual. Săvârșind un 
astfel de act, țăranul român are de luat în seamă mersul tim- 
pului care cere după calitățile momentelor anumite acte. Та- 
ranul ştie că numai prin respectarea timpului, adică prin sá- 
vârşirea actelor la vremea lor, aceste acte câştigă sens 51 Se 
implinesc cu adevărat. De aceea el respectă riguros ceea ce 
numim noi condiţia de timp. 

Timpul însă intră uneori până în inima actului însuși. 
Deseori nici nu se face simțită schimbarea produsă, din timp 
condiție în timp element constitutiv, care este ultima etapă 
a prezenței si funcțiunei acestui fenomen, așa cum vom ve- 
dea în capitolul următor că apare în calendar. 

Exemplele ne sunt 51 de astă dată aducătoare de lumini. 
Să luăm bunăoară ritualul înmormântării. Ingroparea după 
a treia zi, priveghiul, paza groapei la o anume vreme, sunt 
tot acte în legătură cu timpul din care se desprind sensuri 
proprii. Omul săvârşeşte anume acte la anume vreme pentru 
a câştiga sau a înlătura după nevoie puterile unei clipe, a 
unui ceas, a unei zile. 

Pe valea Jiului în depresiunea subcarpatică a Olteniei am 
aflat chiar un cântec ritual direct interesant pentru problema 
timpului; e vorba de un cântec al zorilor. Cât stă mortul sub 
acoperișul casei sale, în fiecare zi dimineaţa înainte de răsă- 
ritul soarelui se cântă un cântec al zorilor: 


Zorilor, zorilor, 
Zorilor, surorilor, 
Voi să nu grăbiţi 
Să ne návàliti 


* È E k » k . а È 


Acest cântec ritual în care zorile sunt invocate să întârzie 
până ce toate vor fi gata pentru călătorirea mortului nu poate 
fi cântat decât numai dimineaţa în zori „când se arată ro- 
ѕеаја pe cer", cum spun oamenii locului; se cântă de mai 
multe femei, cu fața spre răsărit, 

Valurile de lumină ale cerului sunt socotite ca purtând cu 
ele puteri noi şi semne noi. Zorile, acest moment al nașterii 
unei alte zile, au însușiri particulare, însușiri care nu sunt 
lipsite de însemnătate pentru viaţa omului, în lumea aceasta 
sau în aceea de dincolo, Cântecul ritual vine ca o respectare, 
ca o promovare a calităților luminei proaspăt arătate în zori. 

Țăranul român surprinde în timpul acesta elemente si cali- 
tăți necunoscute nouă, pe care el încearcă să le determine 
în favoarea sa. 

Dacă trecem acum la o altă categorie de fapte cum ar 
fi bunăoară riturile de medicatie si la tot ceea ce ţăranul 
numește vrăji, farmece, descântece, făcut şi desfăcut, găsim 
la fel timpul ca pe un fenomen cu însușiri și puteri proprii. 

Aproape toate aceste acte magice sunt într'un fel sau altul 
legate de timp. Pentru a fi eficace, o vrajă sau un descântec 
trebuesc săvârșite întrun anume timp; pentru a avea sens 
51 pentru a rodi, cel ce le practică trebue să respecte regu- 
lele timpului altfel devenind acte neisbutite. Un descântec 
de deochi, de dragoste, de soarele ăl mare, o vrajă de che- 
mare a iubitului, de luat laptele dela vite și de orice altă 
natură, are obișnuit o regulă de timp, așa cum are 51 una de 
spaţiu. Zorile, amiaza, asfințitul, sunt momente în care e 
bine să fie săvârșite aceste acte. Seara, miezul nopţii, la cân- 
tători, în puterea nopţii sau spre ziuă sunt 1а fel folosite mai 
ales pentru actele de magie destructivă. 

Am pomenit mai sus despre influența timpului de după 
miezul nopții și consecințele nefaste ce le poate avea asupra 
omului. Acesta e timpul necurat, timpul rău; atunci umblă 
urâtul, strigoii, pricolicii, stafiile de tot felul și tot atunci 
vrăjitorii au puterea mai mare. Se spune că în acest timp 
necurat umblă numai cei ce au legătură cu ființele întune- 
recului; e vremea magicienilor de tot felul când aceştia nu 
numai că au puterea mai mare dar pot câștiga şi noi puteri. 
Așa se povestește bunăoară că o vrăjitoare din Тага Oltului 
se ducea în puterea nopții sí înconjura cimitirul de trei ori 

cu párul despletit; aceasta pentru a avea mai multá putere 
în săvârșirea vrăjilor. 

Orele dinspre ziuă sunt bune pentru pregătirea leacurilor. 
Florile, mugurii, fiarele vechi, se adună și se plămădesc 
înainte de răsăritul soarelui. Uneori „se lasă o noapte la 
stele“. 

In afară de momentele din zi şi din noapte, în afară de 
datele de peste an, actele rituale de această natură mai sunt 
legate de timp şi în alt chip, în legătură cu mersul cerului, 
cu evoluția deosebitelor faze ale corpurilor cerești. Fazele 
lunei, luna nouă, luna plină, luna mâncată, sunt momente 
dintre cele mai folosite în magie pentru darurile lor. 

Pentru întărirea trupului, pentru sănătate, e bine ca la 
lună nouă omul să atingă ușor fruntea cu un metal; dacă 
un om е bolnav de vre-o boală oarecare, e bine să privească 
luna nouă зі să spună: 


Luna nouă e sus 
Boala după min' s'o dus. 

Dar nu numai vrăjile şi descântecele, nu numai riturile de 
medicație cunosc atât de adânc factorul timp ce aproape 
toate practicele magice; fie că se construeste o casă, fie că 
se lucrează un ogor sau se face un cojoc, de îndată ce actul 
ritual apare, problema timpului se pune. 

Ca 51 în domeniul religiei, în magie timpul are o mare 
însemnătate fiindcă timpul este indispensabil săvârșirii tu- 
turor actelor rituale. Fie că se invoacă puteri sfinte cu sco- 
pul a transfigura ființa umană, fie că se invoacă altele pen- 
tru reuşita unor scopuri materiale, timpul ia parte si este 

socotit în mersul unor astfel de acte, rituri sau ceremonii, 
се nu sunt mai puţin necesare vieţii omului de cum îi este 
pâinea zilnică. 

Din respectarea timpului în săvârşirea actelor rituale, 
din deosebirea dintre timpul fast şi nefast, eficace 51 ine- 
ficace, rodnic și nerodnic, cred sociologii și etnografii vea- 
cului, a eșit calendarul care în viața popoarelor primitive 
și a celor mai puţin evoluate cum este poporul român, nu 
reprezire.ă decât o organizare a timpului reprezentat reli- 
gios şi magic. 

Este adevărat că fenomenul calendarului ne desvălue mult 
din ceea ce se poate numi timp condiţie de act ritual. Sărbă- 
toririle așa cum sunt Floriile, Sf. Gheorghe sau Sf. Ilie, cu- 
prind un mare număr de obiceiuri acte rituale; de altfel 
toate practicele religioase și magice periodice sunt legate şi 
exprimă ritmul calendarului. Zilele de peste an și în deo- 
sebi sărbătorile sunt adesea condiţie de timp ale unor acte 
de acest fel; dar nu totdeauna. 

Sărbătoarea e mai mult decât o condiție deoarece e pri- 
vită ca un timp sacru așa cum se întâmplă ori de câte ori 
este comemorarea unui sfânt şi a faptelor sale. 

Calendarul este fenomenul cel mai închegat şi mai vor- 
bitor pentru înţelegerea timpului într'o colectivitate ca aceea 
a satului românesc. In calendar sunt exprimate aproape 
toate caracterele timpului aga cum trăeşte țăranul Român; 
în el găsim exprimat ritmul și organizat timpul. Analizând 
calendarul vom putea căpăta lămuriri mult mai depline asu- 
pra problemei noastre, mai ales că reforma din anul 1924 
a ridicat în satul românesc probleme însemnate cercetăto- 
rilor. 

1. Reforma calendarului şi satul tradițional. — 2. Ce este calendarul.— 
3. Argumente împotriva noului stil. — 4. Organizarea timpului si 
funcțiunea calendarului, 


1. In anul 1924 sa întâmplat la noi un fapt semnificativ 
pentru mentalitatea generală a satului românesc 51 de mare 
insemnătate pentru lămurirea problemei timpului. Reforma 
calendarului aplicată după hotărîrea Sinodului a provocat 
din partea țăranilor o reacțiune cu totul neașteptată atât 
de cei ce hotáriserá reforma cât si de cei care erau în- 
ѕагсіпаў să o aplice. Hotărirea luată, firească- pentru con- 
ducători, de a armoniza mersul vremii cu acela al lumei 
apusene, adică de a trece calendarul cu 13 zile mai înainte, 
a apărut țăranilor nu numai nefirească, dar și plină de pri- 
mejdii. 

Sensul adevărat al realitátilor sătești scăpase celor în 
drept. Unii cu mintea mai ageră au pus reacţiunea țăranilor 
la reformă în seama unor influenţe politice de origină străi- 
nă venite de peste graniţe. Chiar dacă o astfel de influență 

a putut să se producă, ea a trebuit să găsească un teren fa- 
vorabil; si pe acesta îl crease reforma calendarului. 

Acolo unde ţăranul a refuzat să mai intre în biserică, acolo 
unde preotul a fost bătut, acolo unde legături de rudenie 
s'au rupt, acolo unde întreaga viață spirituală a satului s'a 
spart, nu mai poate fi vorba de un fapt divers şi nici măcar 
de un fapt politic oricât de puternic ar fi 51 ori de unde ar 
veni. Dacă în urma reformei calendarului a apărut stilismul 
ca o nouă sectă religioasă, dacă oamenii şi-au lăsat bărbi şi 
au început o altă viață în afara comunității spirituale a bi- 
sericii neamului, se înțelege că s'a petrecut un lucru de mare 
adâncime, că frământările au fost sufleteşti 51 că adevăratul 
sens al acestor manifestații trebue deci căutat într'o reali- 
tate de dincolo de ordinea socială și politică. 

In viața spirituală a satului, în sufletul ţăranului român 
această schimbare de 13 zile mai devreme a calendarului a 
fost o experienţă interioară de mare intensitate și drama- 
tism. Reforma calendarului a fost hotărită de o categorie 
de oameni 51 a fost suportată de o altă categorie, fiecare 
având bine înțeles mentalitatea sa proprie. Cei ce au hotă- 
rît reforma și-au zis că nu e nimic dacă se produce un avans 
de 13 zile pentrucă zilele și sărbătorile, raporturile dintre 
ele rămân aceleași. Pentru cei ce au suportat reforma lu- 
crurile au stat cu totul în alt chip; ei s'au ridicat cu tărie 
împotriva acestei schimbări pentrucă ea era esenţială, era 
totală, era primejdioasă până la distrugere. Diferenţă mare 
desigur între cele două categorii interesate. 

Neinfelegerea a pornit din felul deosebit cum fiecare parte 
a înţeles și a tratat calendarul. Pentru noi această dramă din 
viața satelor ne-a pus în lumină un fel deosebit de reprezen- 

tare a timpului. Calendarul şi reforma au fost izvorul cel 
mai bogat şi cel mai curat pentru a înţelege ce este timpul la 
ţăranul român și pentru a ne lămuri problema. Fenomenul 
calendarului, organic legat de întregul vieţii spirituale a sa- 
tului, ne lămurește direct ce înseamnă a fi în timp pentru 
ţăranul român şi mai ales ce este timpul şi calendarul pen- 
tru el. 

Reforma calendarului a fost pentru ţăranul român о to- 
tală şi bruscă răsturnare a întregii vieţi lăuntrice. Reforma, 
dacă ne gândim la consecințele morale ce le-a avut, a fost 
mai mult o revoluție; pentrucă o acceptare a ei presupunea 
o schimbare radicală a omului si a poziţiei sale faţă de 
lume si viață. Oricât de exagerat pare acest lucru, ne În- 
doim că realitatea ar putea fi alta. 

Satul românesc tráeste si mai ales trăia în virtutea unei 
străvechi tradiţii. Moștenirea din bătrâni alcátueste însuşi 
felul de existenţă al acestei comunități; tradiţia este atot- 
stăpânitoare. In satele ce păstrează încă nealterate o viață 
originară, organică şi arhaică, moştenirea din bătrâni func- 
fioneazá pe toate planurile si în toate direcțiilor acestor 
așezări. Tot ceea ce vine din trecut are un caracter aproape 
religios, față de care se impune cel mai profund respect, Ca- 
lendarul este din aceste moşteniri. Schimbarea unei oricât de 
mici frânturi din acest tot organic zdruncină viaţa satului 
și a elementelor sale. Reforma calendarului a fost o astfel de 
schimbare. 

2. Ce este si cum apare calendarul în mintea ţăranului ro- 
mân? El reprezintă timpul organizat, calendarul în sate are 
o funcţiune de utilitate obsteascá dar în altfel de cum o аге 
calendarul la oras. 

In primul rând: calendarul este ceva dat aga cum este 
lumina soarelui sau sborul păsărilor. In al doilea rând: el 
este neschimbător: are un caracter definitiv și nu poate îi 
schimbat după voia omului, cum nu poate fi schimbată nici 
fata lumii acesteia cu frumuseţile şi păcatele ei. De aci un 
al treilea caracter: acela de obiectivitate, adică ceva de sine 
stătător, cu existenţa și destinul său propriu. 

In concluzie, calendarul pentru țăranul român nu este ca 
pentru cei mai multi din noi, un produs al voinţii omenești 
care a măsurat bine timpul după mersul corpurilor siste- 
mului solar; calendarul în acest caz nu este ceva conven- 
tional pentru uzul zilnic al omului, ci este un fenomen spi- 
ritual mult mai adânc 51 semnificativ. 

La origini, după părerea unor sociologi, astăzi deveniți 
clasici, calendarul ar fi apărut din necesitatea distincţiei în 
timp între sacru şi profan, așa cum cereau actele rituale și 
cultul. Aceste două noțiuni profund distincte, corespunză- 
toare unor realități tot atât de distincte, neputând să se 
suprapună, nici să devină într'un fel în atingere, au dat 
naștere calendarului; timpul a fost văzut şi el în două fe- 
luri: sacru şi profan. Cu toate că timpul este de fapt numai 
o condiție în desfășurarea timpului și eficacitatea actelor 
rituale, distincţia între sacru și profan sa impus și în acest 
câmp al vieţii. Așa, se crede, ar fi luat naștere sărbătoarea, 
zi deosebită ca natură de celelalte lucrătoare. 

Aceste distincţii aparțin însă mai mult cercetătorilor; căci 
țăranul Român, după toate aparențele, nu deosebește condiţia 
de timp în raport cu actele. Pentru el condiţia de timp este 
una cu cultul însuși, sau mai precis este un element consti- 
tutiv din acest cult. De aceea atacarea calendarului 

înseamnă atacarea cultului, a religiei însăşi!). 
Ori, se ştie că religia este ceva neschimbător, este ceva 
etern care iese din câmpul de activitate al omului, unde in- 
teligenta si voinţa sa pot fi eficace. 

Țăranul Român socoteste religia de două ori intangibilá: 
odată față de strămoși si a doua oară față de Dumnezeu. 

Satul românesc este o unitate de viaţă colectivă în care 
tradiția a jucat 51 joacă încă un rol însemnat. Prezentul este 
încontinuu sub presiunea trecutului şi lucrează privind spre 
viitor, trăgându-și substanța din trecut. Cei morti constituesc 
o adevărată 51 continuă prezenţă pentru cei vii. Trecutul pe 
calea tradiţiei comandă aproape toate formele şi sensurile 
vieţii actuale ale colectivitátii. Calendarul ca o formă de 
viață moştenită este respectat si el prin aceste însușiri ale 
trecutului. 

Un țăran din Dármànesti-Bacàu întrebat de ce nu (ine noul 
stil a răspuns: „пи să pot schimba sărbătorile, că aşa am 
apucat din bătrâni şi legea lor e sfântă“. La fel un altul din 
Cornova-Orhei: „țânem pi vechi că noi aşa am apucat; apoi 
îi mai ghine să {апет cum am apucat. Eu pi obiceiu meu îl 
tin; pi ce am apucat pi aia tág; tán legea crestineascá". 

Puterea cu care se impune calendarul vine însă şi din altă 
parte. Pentru ţăranul Român, religia nu este la origini un 
produs omenesc, ceva făcut de mintea noastră. Orice 
fenomen religios deci şi calendarul este ceva exterior, obiec- 
tiv, dat oamenilor într'un anume fel fără putinţa de schim- 
bare. Pentru țăranul Român, calendarul nu este o născocire 


1) Calendarul în satul Cornova, Arhiva pentru știința 51 re- 
forma socială, anul X. 1932, pag. 200. 

omenească, măsurătoare bine potrivită a timpului cu scop 
practic, сі o revelație, ceva din ordinea divină a 
lucrurilor. 

„Calendarul merge după biserică nu după oameni şi nu se 
poate schimba pentrucă este dat de Dumnezeu, calendarul 
este rânduiala dumnezeiască“ spune un țăran din judeţul 
Ismail. 


3. Dacă acest lucru înseamnă calendar în conștiința {ага- 
nului Român înțelegem cum el nu poate accepta cu inima 
ușoară o reformă a calendarului. Dimpotrivă in fata refor- 
mei ei iau adesea atitudini dârze și cu expresii dintre cele 
mai îndurerate. „Am părăsit rânduiala veche si mi-i jale“ 
mărturisea plângând o femee din Тага Oltului. Alta mai în- 
dârjită din ținutul Orheiului spunea în legătură cu stilul nou: 
„„apăi zice să țţânem pi nou. Nu vreau să (ап. Nu mă dau 
măcar să mă ucidă. Să iee cuțitul si să mă tae, dar pi nou 
nu mă дац“, 

Alteori, unii apar mai îndulgenţi;, distingând dintre calen- 
dar ca ordine lumească si calendar timp si ordine divină 
acceptă noul stil dar numai în primul sens: „Noi zácem: lasă 
calendarul să meargă aşa, lasă judecátile să meargă аза, dar 
zilele să hie cum le-o lăsat Domnul nostru Hristos“. Sau: 
„eu în sfânta cruce cred, în evanghelie cred, dan stea, nu. 
Cum să credem noi în legea deavolească (stilul nou) și nu 
într'a lui Hristos?“, 

In mentalitatea ţăranului român nu are loc rânduiala ome- 
nească pentru cele ce privesc religia. De aceea țăranul Ro- 
mân nu poate să cedeze dispoziţiile omeneşti chiar dacă ele 
vin dela stăpânire. Dumnezeu este mai mare decât noi toţi 

51 deci legea omenească trebue să meargă după Dumnezeu și 
nu Dumnezeu după legea omenească. 

Nepăstrarea legii lui Dumnezeu, aşa cum s'a făcut prin 
reforma calendarului este văzută ca un mare păcat cu rele 
consecințe asupra vieţii și destinului omenesc, reforma este 
privită şi ca o pedeapsă a lui Dumnezeu pentru păcatele omu- 
bai, lată o mărturisire a unei femei din ţinutul Orheiului: 
„că vezi Dumnezeu o lăsat legea cea veche si sfinţii şi noi 
om fine așa cum a lăsat Dumnezeu. De când sárbátorim noi 
sărbătoarele aistea pi nouă, apoi Dumnezeu nu ne mai dă, că 
nu ne pocáim. Dar Dumnezeu ne dă toate pedepsele că noi 
prea pácátuim". 

Тшегеа sărbătorilor pe stil nou provocată de reforma ca- 
lendarului este socotită ca aducătoare de boli, secetă 51 alte 
rele. Muite din durerile şi lipsurile prezente le pune țăranul 
în seama reformei: „de amu oamenii s'au stricat de când cu 
stilul nou si Dumnezeu s'o întors cu dosu si nu mai dă 
“loaie... ne arde... înainte grâul era tot un schic“. 

Alţii merg și mai departe, sunt ţărani care cred că ţinerea 
calendarului pe stil nou atrage după sine şi pierderea cali- 
tátii de creştin: „iaca la mănăstirea Răciula starița tine pe 
nou, da călugărițele {їп pi vechi că o venit scrisoare dela 
Erusalim şi acolo spune că ăl de ţine pi nou apoi trebuie să 
se boteze iară“, 

In fața reformei țăranul s'a îndârjit pe o poziţie care în 
afară de faptul de a fi din strămoși şi de a fi dela Dumne- 
zeu, el nu a uitat să o întemeieze şi în alte chipuri, cu argu- 
mente și fapte ce îi stăteau mai la îndemână. Felul cum 
incearcă el să argumenteze şi să întemeieze atitudinea în fa- 
voarea vechiului stil și împotriva celui nou aduce o însem- 

nată contribuție la cercetarea noastră, adică la descrierea şi 
înțelegerea timpului. 

In primul rând, stărue cu multă tărie și frecvență un ar- 
gument pe cát de simplu pe atât de interesant: „poţi dum- 
neata schimba calendarul cât vrei, dar zilele rămât tot acolo“ 
iată una din expresiile cele mai obișnuite împotriva noului 
stil. Zilele de peste an, având un caracter obiectiv real şi 
concret, existenfe de sine stătătoare, nu pot fi schimbate 
prin simpla voinţă a omului, pentrucă schimbând calendarul 
cu 13 zile mai devreme nu înseamnă pentru țăranul Român 
că s'au schimbat și zilele din locul lor. 

Un alt mijloc de întemeiere îl are țăranul în semne sau 
minuni pe care Dumnezeu le arată oamenilor spre ştiinţă. 
lată una din aceste minuni: „in noaptea din înviere, la sfân- 
tul mormânt să aprind nişte lumânări, singure. In 1925 la 
sfântul mormânt nu sau aprins lumânările cu 13 zile mai 
devreme, pe stil nou și de atunci Paștele a rămas tot pe vechi, 
Dumnezeu n'a vrut altfel“. Altă mărturie: „când vine o săr- 
bătoare Dumnezeu îi face semne omului; numai cine n'are 
credință nu le vede, omul păcătos“. 

Sărbătorile nu pot fi schimbate deci sub nici un fel fără 
a te pune împotriva lucrurilor dinainte rânduite, împotriva 
lui Dumnezeu. 

Argumentele împotriva noului stil și a neîntemeierii re- 
formei, argumentele împotriva putinfei de a schimba timpul 
dela locul lui nu sunt numai de natură mistică făcute prin- 
tr'o raportare la o lume transcendentă, ci sunt si de natură 
pozitivă, făcute printr'o raportare la lumea sensibilă. In acest 
fel sistemul solar, fizica pământului 51 lumea organică cu tot 

cuprinsul lor de viaţă şi ritm, au fost folosite pentru a do- 
vedi falsitatea noului stil. 

Mersul timpului este îndreptăţit prin ritmul vieţii cos- 
mice, prin perfecta suprapunere între organizarea vechiului 
calendar 51 fenomenele naturei. Sunt în adevăr o seamă de 
fenomene cosmice care apar deplin legate de anotimpuri şi 
anumite zile din calendar, Infrunzirea copacilor, venirea pă- 
sărilor, apariţia florilor, rodirea pomilor, sunt câteva din 
aceste fenomen care apar la date fixe si care scot în evi- 
denfá un ritm cosmic. Schimbándu-se calendarul cu 13 zile 
mai devreme ele nu mai corespund exact zilelor cu care ţă- 
ranul era obișnuit să corespundă. Printr'o continuă raportare 
la aceste fapte neschimbătoare, el dovedeşte același lucru: 
falsitatea noului stil. 

Dăm aci câteva din cele mai interesante 51 expresive măr- 
turii ce le avem în această privință, culese din Cornova- 
Orheiu. 

„Эи vechi e ăl bun; pomii tot pi vechi infrunzesc si În- 
floresc și pi nou nu vre; cucu cântă pi vechi, da pi nou nu se 
aude“. « 

„Semănă orz la Blagovestenie pi nou si îi vide cá n'ai să 
mánci pâne, cá timpul merge tot pi vechi. Iaca máne-i Sf. 
Ше, da-i mânca dumneata popușoi copt? Da' nici harbuji 
n'ăi vide la biserică“. 

„Toate selea sunt mai cu dreptate pe stilu vechi. Uite noi 
avem o sărbătoare Blagoveşte şi pe stilu nou nu cântă cucu, 
da pi stilu vechi cucu cântă. Da amu de unde ştie cucu de 
cântă pi vechi? Al doilea, el cântă, cucu pănă la Sânzenii. 
Sânzenii nou trece și el tăt cântă, da cum vine Sánzenii ра 
vechi el nu mai cântă mai mult. 51 cucu aiesta e o pasăre 

şi nu a învățat la școală gi vezi ea înţelege, se vede că îi 
dă înţelegere Dumnezeu. Vezi, tăt se potrivește mai bine 
pi vechi, da noi îl finem pi nou; ce să faci”: 


Vrai nu vrai 
Inhamă si hai, 


Pământul merge tát pi vechi. Când e 1 Mart pi nou nu 
seamáná nimeni; cánd e 1 Mart pi vechi e tomna bine. Crugu 
cerului merge aga cá pământul rotește tot pi vechi. Eacă, 
dacă o trecut sfiinţii рі nou, nu vin nici cocorile nici coco- 
stárcii, da pi vechi vin. Da Pastele in ziua Crucii se poate 
face? Atunci e jumătate di postu mare si atunci nici peste 
nu se шапса, d'apoi carne. Si aga s'o făcut acu trei ani. Noi 
le-am serbat pi aistea, da de mâncat carne nam mâncat. 
Apoi am făcut si al doilea Paşte. Păi asta s'o mai pomenit?“. 

De ce? Calendarul, sau mai precis anumite zile și periode 
din an, nu pot fi despărțite de anumite fenomene naturale, 
care la rândul lor aceste fenomene, ca tot ce se întâmplă 
în univers sunt supuse уоіпііі lui Dumnezeu si apar acolo 
la vremea lor fixată tot de voința divină. Dàm 51 aci un 
exemplu edificator din categoria celor mai frecvente: „cucul 
la Blagoveştenie cântă întâi în poarta raiului și apoi cântă 
la noi. Dar la noi nu cântă cucul рап’ ce nu cântă cucu ce- 
rului. Aşa am auzit noi din bunei“, 

Dacă acestea înseamnă calendar, dacă atât de rele îi pot îi 
consecinţele se înțelege că țăranul român nu poate admite 
schimbarea zilelor mai ales a celor de sărbătoare din locul 
lor obişnuit, asa cum a apucat el să le ţină. Țăranul nu poate 
admite numai faptul serbării în sine indiferent de timp, căci 
pentru el sărbătoarea nu este numai preamărirea 

unui sfânt creştin, ci este însuşi timpul material, 
ziua fixă din an)). 

4. Calendarul pentru țăranul român are o adâncime şi o 
însemnătate cu totul aparte. Organizarea timpului pe care o 
capătă el, prin funcțiunea gi natura calendarului, este deo- 
sebită de a noastră. Nu poate fi vorba aci de măsurători pre- 
cise, de unităţi de lungime, de dimensiuni spațiale sau ra- 
porturi de cifre. Calendarul în viața ţăranului Român fiind 
ceva viu 51 organic nu vine pentru a măsura cantități de 
timp, ci vine să dea o expresie timpului trecător, să dea un 
chip mersului vremii. Calendarul organizează timpul țăra- 
nului Român, dar nu în înțeles material, ci în înţeles su- 
fletesc; momentele, datele și perioadele din calendar nu 
sunt unități de măsură ci unități de ritm; timpul fiind 
ceva viu, calendarul apare ca un ritm al său. 

Asa se înţelege mai uşor de ce s'a dezorganizat în viața 
satului ritmul muncii care este continuă, reînviat prin ra- 
portarea la vechiul stil. Aşa se înțelege de ce reforma a 
dezorganizat viața spirituală a satului producând rupturi si 
drame fără putință de reparat. 

Calendarul asa cum apare el în viața ţăranului Român, 
în afară că este o realitate obiectivă si vie, aga cum am arătat 
mai sus, fiind o expresie de ritm a timpului, el reprezintă 
din punct de vedere funcţional punctul de reper al în- 
tregii sale ființe materiale si spirituale. 

Descrierea calendarului și reformei ne-a adus o aleasă con- 
tributie la ceea ce trebue să înțelegem prin timp la țăranul 
român, 


1) Vezi acelaşi studiu din „Arhiva“, pag. 201. 

NATURA TIMPULUI 
1. Timp concret. — 2. Timp calitativ. — 3. Timp activ. 


1. — Concepţia ştiinţifică obişnuită despre timp este o 
concepţie cantitativă; noi măsurăm și numărăm timpul, tra- 
tament care decurge după părerea unui filosof contemporan 
din reprezentarea spaţială a timpului '). Timpul este pentru 
noi o a patra dimensiune; timpul acesta este mai mult un 
instrument de cercetare decât o realitate. 

Țăranul român vede în timp altceva decât noi. Pentru a-l 
înțelege este necesar să părăsim punctul de vedere al tim- 
pului fizico-matematic; acest punct de vedere ne pune în 
situaţia de a lua drept iluzie sau anomalie o realitate orga- 
nică cu chipurile și sensurile ei. Dacă privim timpul ca pe 
un calcul oarecare fără nici o însușire concretă, este sigur că 
felul ţăranului de a trăi și formula timpul ni se apare un 
amestec de elemente desorganizate si de afirmatiuni contra- 
dictorii pe scurt, o reprezentare fără nici o- legătură cu rea- 
litatea obiectivă. 


1) Henri Bergson: Les données immédiates de la concience, in deo- 
sebi cap. II si III. 

Timpul fenomen legat de o viziune de viaţă religioasă 51 
magică, аза cum apare la țăranul român, este cu totul alt- 
ceva decât timpul măsurat cu unități de lungimi, timpul 
matematic; acest altceva priveşte atât înfățișarea cât si na- 
tura sa. Chiar dacă la țăranul român, în reprezentarea pe 
care o are despre timp, apar şi unele elemente spaţiale, chiar 
dacă suntem în prezența unor mijloace de măsurare, nu este 
mai puțin adevărat că timpul sáu nu poate fi reprezentat 
printr'o linie pe care se înseamnă din loc în loc anume 
puncte 51 prin nici o cantitate uniformă, lipsită de orice їп- 
susire. 

In satul românesc, e drept, timpul pare să fie un fenomen 
mai puțin precis decât acela al savanților; în preajma sa 
pluteşte o atmosferá de vag si insesisabil. Dar nu e mai puțin 
adevărat că aceste caractere sunt expresia si Ут dintr'un fel 
mai adânc, mai bogat, mai puternic şi mai însemnat pentru 
viaţa sufletească a omului, a timpului. Timpul ţăranului ro- 
mân este concret, colorat 51 activ. De aceea înţelegem pentru 
ce acest timp este mai puțin măsurat cu ceasul 51 mai mult 
măsurat cu sufletul. Țăranul ignoră în bună parte mersul 
timpului împărţit în unități matematice precise, dar aceasta 
nu înseamnă deloc că el ignoră timpul cum înclină să creadă 
unii cercetări, ci dimpotrivă că îl are mai adânc şi mai pre- 
zent decât noi 1). 

Timpul ţăranului român se înfățișează ca un timp con- 
cret, Acesta este motivul pentru care se dispensează de 


1) D. C. Rădulescu-Motru face o generalizare spunând că ţăranul 
Român „nu are noțiunea de timp“. Această afirmație are o valoare 
numai când judecám din punctul de vedere al ştiinţelor naturii fizice, 

ceea ce poate măsura și arăta ceasornicul. Țăranul are un fel 
mai viu 51 mai concret de a măsura 51 denumi momentele, 
datele şi perioadele de timp. 

Să luăm un exemplu. In legătură cu începutul zilei, care 
pentru noi înseamnă o oră sau alta, găsim la țăranul nostru o 
seamă de expresii care dovedesc multă precizie în deosebirea 
momentelor, mult mai sigur decât o avem noi obișnuit când 
intrebuintám termenul de dimineaţa. Iată bună oară aceste 
momente cu corespondenţa ce o au în ore: 

„dinspre 21:85: momentul când după expresia pla- 
stică a ţăranului se înmoaie întunericul (între orele 3-4 vara); 

„zorile“: atunci când se arată гоѕеаја pe cer (între 
orele 4-5); 

„răsăritul“: momentul când globul roşu al soarelui s'a 
arătat întreg pe cer (momentul imediat tot între 4-5); 

„dimineaţa“: timpul după răsărit până se ridică soa- 
rele mai sus (între orele 5-7). 

Dacă trecem la celelalte ore din zi si din noapte, găsim o 
seamă de momente bine fixate cu denumiri precise.: Prânzul 
mic, amiază, prânzul mare, vecernia, chindia, apusul, amur- 
gul, seara, începutul nopţii, la culcate, miezul nopţii, la cân- 
tători, etc, iată o seamă dintre aceste momente care pentru 
noi cele mai multe nu au nici o semnificaţie sau le confun- 
dăm unele cu altele, asa cum de exemplu apusul, amurgul si 
seara pare să fie pentru noi unul 51 același lucru. 

In ceea ce privește datele, dacă spunem de exemplu 1 Ia- 
nuarie sau 20 Iulie, pentru țăran nu înseamnă nimic, sau în 
orice caz nu înseamnă mare lucru. Dacă spunem însă Sf. 
Vasile sau Sf. Ше înseamnă totul. Ziua nu este o dată ab- 
stractă incoloră, ci o dată concretă cu însuşiri proprii. EI 


55 


ERNEST BERNEA 


trăeşte și poartă viu comemorarea sfântului, simțind pre- 
zenfa şi însușirile particulare ale sărbătorilor. 

Mai departe: același lucru se petrece cu unitățile de timp 
mari, aşa cum sunt lunile şi perioadele. Gerar, Ciresar sau. 
Brumărel îi spun mai mult ţăranului decât Ianuarie, Iunie 
sau Octomvrie; şi anume din același motiv: sunt mai vii, 
mai concrete, mai ale vieţii şi naturii (cele mai multe din 
ele exprimă ritmul vegetației și al vremii). Putem spune că 
la ţăranul român lunile funcționează mai puțin decât în 
viaţa noastră. Aceasta pentrucá sunt mai vii în funcțiunea 
lor perioadele de timp legate de marele evenimente şi săr- 
bători care deschid sau închid aceste perioade. Așa sunt po- 
sturile si cáslegile (dulcele) sau, între cele mai mici, săptă- 
mânile (săptămâna mare, albă, a brânzei, etc.). 

Toate acestea au însușiri şi sensuri proprii ca realități or- 
ganice de sine stătătoare. Exemple de mai sus dovedesc felul 
deosebit cum se înfăţişează timpul la țăranul român. Ceea се 
izbeste dela prima vedere este caracterul de realitate obiec- 
tivá si concretá. Spre deosebire de timpul matematic care 
este abstract, timpul ţăranului este concret. De aci nu se poate 
deduce că îi lipseşte precizia, că nu are noţiunea de timp, ci 
numai că el şi-l precizează și măsoară în alt chip; nici nu se 
poate trage concluzia că dacă nu are noţiunea creată de 
ştiinţele positive despre timp, nu o are deloc, ci numai că o 
are în altfel. 

Timpul ţăranului român fiind un timp concret, în mod fi- 
resc este bogat în însușiri proprii, este ceea ce putem numi 
un timp calitativ, Să vedem deci ce înseamnă timp calitativ 
la țăranul român. 

2 — Am văzut cum timpul ţăranului Român este concret 
spre deosebire de acela întemeiat pe fizica cerului care este 
un timp abstract. Reprezentarea timpului concret aduce după 
sine pe aceea a timpului calitativ. O realitate vie 
cum e timpul ţăranului Român trebue să aibă însușiri ca tot 
ce apare viu si organic. Ea se înfăţişează într'un anume fel 
caracteristic fiinţei şi fiintárii sale în lume. O durată concretă 
are spre deosebire de una abstractă, proprietăţi fără de care 
ea nu poate să existe, 

Judecátile pe care le facem asupra timpului sunt deosebite 
de acelea pe care le face țăranul. Timpul care stă la temelia 
calendarului sideral este măsurat, împărțit, raportat mate- 
matic; judecátile făcute asupra acestui timp sunt în limita 
felului cum el este conceput. Perioadele, unităţile de timp 
măsurat au raporturi cantitative: tot atât, mai mare, mai 
mic, mai mult, mai puţin, sunt obişnuitele aprecieri. Timpul 
fizicei matematice este alcătuit din mărimi, din unităţi defi- 
nite prin lungimea lor 51 prin raportarea continuă care se 
face la o măsură oarecare. | 

Judecátile pe care le face țăranul Român asupra timpului 
sunt altfel; sunt altfel pentrucă intră elemente noui în Joc. 
Aceste elemente sunt de altă natură decât cele obișnuite 
nouă, natură care explică toate aparențele timpului la țăran. 

Țăranul are o seamă de aprecieri care fac ca timpul să 
apară mai colorat, mai divers, mai bogat. Astfel el gândește 
dacă un moment este prielnic, dacă este asemănător cu altul 
sau este deosebit, dacă este legat într'un fel de alt moment 
sau nu, dacă este oportun sau nu; gândește dacă acest mo- 
ment are o însușire bună sau rea 51 caută pe aceea cu sen- 
suri de rodnicie materială sau spirituală, caută eficacitate. 

Fiecare moment este privit ca o stare aparte, ca o calitate 
specială. La fel în ceea ce priveşte fragmentele de timp ca şi 
timpul în general. Țăranul are zile bune și zile rele, aşa cum 
am văzut în partea întâia a lucrării, zile faste şi nefaste 
după conținutul de viaţă și însuşirile lor particulare. 

Vedem deci cum noţiunea de calitate 151 face loc în repre- 
zentarea timpului, cea de cantitate dispărând aproape în 
întregime, sau, mai bine zis, transformându-se în altceva aşa 
cum vom vedea într'un capitol următor. 

Prezența noţiunii de calitate în judecarea timpului ne dă 
adevăratul sens al felului cum țăranul român 151 reprezintă 
51 trăește timpul. Pentru el timpul nu este un postulat, o 
abstractiune, ci o realitate concretă, nu este ceva care poate 
fi măsurat cantitativ, este lucru viu. Si ca tot ceea ce este 
concret cu însușiri proprii de viaţă, timpul are sensuri și 
puteri continuu noui față de care gândul şi fapta ţăranului 
sunt prinse, faţă de care atenția și ştiinţa sa sunt subtile si 
active. Timpul calitativ este un timp activ. 


З. — Aproape pe întregul curs al acestei expuneri am 
pomenit despre o influenţă a timpului. Este ceva de neînlă- 
turat atunci când vorbim despre un fenomen ca acela al 
tezei noastre. 

După ce am arătat că timpul ţăranului Român este concret 
si calitativ, ne rămâne acum să arătăm cá acest timp 
este activ, adică are anume puteri, anume însușiri ac- 
tive. 

Atunci cánd timpul este un cadru mintal, ceva conventio- 
nal, când este un instrument al ştiinţei şi vieţii practice, se 
intelege cá acest fenomen nu poate prezenta insusiri active. 

Atunci însă când el apare ca o realitate obiectivă, vie până 
la personificare, atunci când are o seamă de atribute şi pro- 
prietăţi, se înțelege că are si o influenţă în desfășurarea lu- 
crurilor. Timpul ţăranului Român, nefiind ceva abstract, ne- 
fiind o idee, ci o realitate care cuprinde în sânul său viața 
cu toate consecințele ei, se înțelege că are un caracter activ. 

In afară de alte fapte care ne îndreptăţesc să-l socotim 
astiel este unul mai la îndemână decât ori care şi tot odată 
plin de înţeles. Țăranul vorbeşte de „puterile timpului“ sau 
„puterile vremii“ (în înțeles tot de timp). El nu spune cá 
timpul are influență sau că este activ, dar îl priveşte cu 
multă atenție pentrucá stie că „are puteri“. Gândul si fapta 
sa, tot ceea ce se întâmplă sub ochii săi, este supus timpului 
51 puterilor sale. 

Influența timpului se face simțită în două feluri: negativ 
și pozitiv. Puterea timpului poate avea două consecinţe: des- 
tructive si creatoare. Țăranul Român ştie si trăieşte adânr 
această dublă influenţă și putere a timpului. Toată atenţia 
sa în a păstra regulile timpului, folosirea sau anihilarea dife- 
ritelor calităţi, vin tocmai din prezența acestor puteri si recu- 
noasterea lor de către om. Omul în raport cu timpul lucrează 
în acest sens: să-i înlăture cât mai mult cu putinţă influen- 
fele rele și să le promoveze pe cele bune. 


Am vorbit în partea întâia a lucrării despre măsurile de 
priveghere ale ţăranului în legătură cu miezul nopţii, cu 
Маг(еа și Sâmbăta. Aceste momente 51 date sunt ceea ce nu- 
meste el „timp rău“, Consecințele lor pot fi dezastruoase: dela 
pagubă până la boală şi moarte, 

Exemplul cel mai viu și mai grăitor pentru a arăta ce în- 

seamnă puterea distructivă a timpului este ceea ce ţăranul 
numește „ceas rău“, Nenumărate reprezentări şi o întreagă 
gamă de sentimente dela grijă până la teamă profundă sunt 
legate de prezența ceasului rău. Aproape tot ce vine rău 
asupra omului este arătat ca fiind în legătură și cu momentul 
când s'a întâmplat. Nereușita într'o întreprindere începută 
și mai ales venirea neașteptată a unei dureri, accidentele de 
sănătate sunt socotite consecințe ale ceasului rău. Țăranul 
leagă obișnuit ceasul rău mai mult de întâmplările dureroase 
venite pe neașteptate, adică dincolo de ceea ce era cunoscut 
ca timp nefast. De momentele, datele și perioadele de timp, 
nefaste, distrugătoare, sunt legate în genere interdicțiile de 
timp, adică actele rituale negative prin care sunt anulate 
puterile reale ale timpului. 

Timpul are însă şi influenţe bune; sunt momente din zi și 
date precise de o mare frumuseţe si rodnicie. Pe acestea 
țăranul caută să le cultive 51 să le folosească. Și de astădată 
practicile rituale apar. 

După cum există un ceas rău există şi un ceas bun, cu 
toate că acesta din urmă este trăit cu o mai mică intensitate 
de țăran. Corespunzătoare zilelor de Marţi si Sâmbătă, pen- 
tru rodnicie, sunt Lunia si Joia; acestea în ceea ce priveşte 
munca si întreaga viață practică. Dacă însă ne ridicám pe 
celălalt plan al vieţii, în spiritual, Duminica si in general 
sărbătoarea, sunt zilele de bună influenţă, sunt zile creatoare. 

Cea mai obișnuită sărbătoare, Duminica, este după sensul 
ei originar şi biblic ziua Domnului; e dăruită lui Dumnezeu. 
Plecând dela această idee, credem că nu gresim dacă lărgim 
sfera socotind pentru țăranul Român ca zi a lui Dumnezeu 

orice sărbătoare. Chiar dacă este comemorat un sfânt si fap- 
tele lui, sărbătoarea prin caracterul ei religios este legată 
direct de prezenţa lui Dumnezeu. 

De aici se desprinde caracterul de puritate, de curăţenie, 
de nelumesc al sărbătorii. Țăranul Român are o altă atitu- 
dine interioară 51 fizică în zile de sărbătoare în raport cu 
cele lucrătoare. Un țăran din Tara Bârsei venind în haine 
de lucru în sat din várful unui deal unde își avea casa, cu 
toate că era un om de mare credinţă, nu voia să meargă la 
biserică indreptátind refuzul sáu în chipul următor: „nu e 
dat să intri murdar în biserică; Duminica omul cată să se 
curețe“, 

Sărbătoarea înseamnă pentru ţăranul Român o totală dä- 
tuire si о sforțare continuă către un punct de înaltă ascen- 
siune si de regenerator contact. Sărbătoarea poate fi socotită 
o dăruire în timp a omului faţă de Dumnezeu, о lefătură cu 
absolutul a naturii sale căzute, un timp al îmbunătăţirii ei. 
Sărbătoarea reprezintă timpul creator prin excelenţă, când 
nu atât faptele mărunte rodesc, ci mai ales natura omului 
este îmbunătățită. 

După cum în legătură cu timpul negativ, cu timpul rău, 
apar interdicțiile, la fel în legătură cu sărbătoarea араг prac- 
ticele positive, în genere cultul, care are scopul de a valo- 
rifica si înălța totul si în primul rând natura umană. 

Impărțirea în timp pozitiv și negativ, fast şi nefast, dis- 
tructiv 51 creator, cu actele rituale respective, ne dovedește 
că timpul are puterile sale. Aceste distincții privesc însă 
timpul activ pe un plan mai general. Dacă coborim la fiece 

act in parte în lumea concretă a momentelor, atunci suntem 
puși în fața a o seamă de alte puteri, care se întregrează 
firesc celor două de mai sus, dar sunt totodată specifice mo- 
mentelor, pentru fiecare în parte. 

Timpul activ este direct legat de timpul calitativ. La fiece 
însușire corespunde o putere de a influența viața, deoarece 
însușirile sunt active. 

1. Timp eterogen. — 2. Timp discontinuu. — 3. Timp ireversibil, 


1. — Am văzut cum timpul ţăranului Român este deosebit 
de al nostru prin aceea că intervine noţiunea de calitate; este 
adică un timp calitativ. 

De îndată ce momentele, datele, și perioadele timpului sunt 
realităţi concrete, de îndată ce au însușiri deosebite, se în- 
telege că timpul nu mai poate avea înfățișarea a ceva unitar. 
Părţile mai mici sau mai mari ale timpului nu au un caracter 
de omogeneitate. Din aceste calități particulare si diferen- 
fiale ale timpului naşte firesc un caracter ce nu-l aflăm in 
timpul fizio-matematic. Țăranul lucrează cu un timp ete- 
rogen; înfățișările si sensurile toate aci duc. 

Calitățile zorilor sunt altele decât acelea ale amiezii „când 
sparele-i în creştet“ sau decât calităţile ceasului oprit în 
miezul nopţii, „când e beznă“. Seara când apare luna nouă 
oamenii se lovesc de câteva ori cu un fier pe frunte, aso- 
ciind formule prin care cer tăria ferului. Acest moment legat 
de mersul astrelor are însușire proprie deosebită de acelea 
ale altor momente, însușire care îl face unic și de sine stă- 
tător. 

La fel se întâmplă dacă judecăm timpul în părţile sale 
mai mari. O săptămână poate să aibă 7 zile ca şi alta, dar 
această măsură nu poate face să fie omogenă 51 de aceeaşi 
valoare. Dacă cea dintâi e săptămâna mare iar cea de a 
doua săptămâna luminată, ele sunt eterogene şi nimic nu le 
poate identifica. Totul depinde de cuprinsul ce îl are, de 
însuşirile proprii ale duratei concrete. 

Timpul ţăranului Român privit în general este desigur 
eterogen. Dacă privim însă în deosebitele sale momente, un 
moment în raport cu altul, o dată sau o perioadă їп raport 
cu alta, atunci el poate fi socotit eterogen şi omogen deodată; 
adică eterogen sau omogen după raporturile stabilite. 

Să dăm câteva exemple: dacă în ceea ce priveşte o perioa- 
dă, cum ar fi bunăoară postul cel mare, există o calitate pre- 
dominantă, o însuşire particulară legată de patimile Mântui- 
torului, zilele cuprinse aici, timpul celor șapte săptămâni, 
judecat în nota dominantă, este un timp omogen. Lăsatul 
secului deschide și Invierea închide această perioadă, dând 
duratei cuprinsă între cele două date o unitate 51 o calitate 
propric. Judecată în ea însăși, în calitatea sa specifică, pe- 
rioada aceasta de timp este omogenă. 

Lucrurile se schimbă însă dacă stabilim un raport între 
două perioade de timp cu calități deosebite; faptul însuşi că 
s'a sfârşit si că altceva începe dă timpului o culoare deose- 
bită. Insuşirile noi, altele decât cele trecute, odată apărute, 
aduc la viaţă si un alt fel de timp. Asa cá cele două pe- 
rioade despărțite printr'un sfârşit 51 un început totodată sunt 
eterogene. 

Se poate face aceeaşi exemplificare ca şi în cazul de mai 
sus, 

In concluzie fiecare moment, fiecare dată, fiecare perioadă 
de timp sunt pentru ţăranul Român, adică în timpul repre- 
zentat de el, omogene atunci când au aceleași calităţi şi ete- 
rogene când calitățile sunt deosebite. Timpul este în acest 
caz însemnat prin natura cuprinsului său, prin însuşirile pro- 
prii şi puterile ce le manifestă. 

Acestea toate pentrucă punctele si împărțirile timpului, 
pentrucă zilele 51 săptămânile, sărbătorile şi lucrătoarele sunt 
realităţi vii, organisme, nu socoteli abstracte si notafiuni 
utile. Perioadele de timp legate de anume reprezentări, cu 
anume însuşiri specifice, nu pot suporta orice gând sau faptă; 
timpul concret 51 calitativ înlătură ceea ce nu este conve- 
nabil şi cheamă ceea ce îi aparține. Actele, așa după cum am 
văzut în prima parte a lucrării noastre, rodesc sau nu rodesc 
prin afinitátile ce le au cu anume momente, date si perioade 
ale timpului, 

Felul cum apare timpul la țăranul Român, diferențiat co- 
lorat si viu, ne îndreptăţesc să-l socotim ca având un carac- 
ter eterogen, 


2. — Timpul în viziunea căruia trăiește țăranul Român nu 
are un caracter liniar și continuu ca cel măsurat matematic. 
Fiind alcătuit din unităţi organice 51 eterogene, acest timp 
suferă din loc în loc de opriri marcate obișnuit de sărbători. 
Neexprimându-se prin mărimi, ci prin însuşiri particulare 51 
diferenţiale, timpul prezintă în cursul său rupturi sau date 
de diferenţiere. Acest lucru ne face să socotim timpul fára- 
nului Român ca fiind un timp discontinuu. 

Să lămurim mai adânc ce înseamnă acesta. Deosebitele 
momente și date ale calendarului apar ca niște opriri în îlu- 

xul neîncetat al timpului, Aceste opriri, ele însăși realități 
concrete nu puncte, închid sau deschid o perioadă, o parte 
de timp. 

Obiectiv, datele dintre părțile concrete ale timpului sunt 
legate sau poartă în ele o seamă de acte rituale prin care 
se efectuează două lucruri deodată: un sfârșit și un început. 
De aceea aceste date au fost numite în ştiinţa religiilor date 
critice °). 

Aproape toate obiceiurile periodice, dela cele din seara 
Anului nou până la cele de la Mărţişor 51 Sf. Andrei inclu- 
siv cele ale Paștelui 51 Crăciunului, pe lângă faptul că come- 
morează un sfânt sau o acţiune biblică, au 51 acest rol de a 
fixa anumite date de răscruce între părțile concrete, între 
duratele calitative ale timpului organizat și exprimat în ca- 
lendar. 

Dacă trecem dela formele obiective și judecăm lucrurile 
pe plan sufletesc, constatăm acelaș lucru. Reprezentările, 
emoţiile 51 tot ce pune în lucrare viaţa interioară a ţăranului 
Român nu fac altceva decât să exprime această discontinui- 
tate a timpului. Caracterul este simţit în întreaga fătpură 
fizică 51 morală a ţăranului care ia măsuri 51 exprimă trece- 
rea ca pe un fapt dintre cele mai profunde și cu consecinţe 
mai mari, 

Acolo unde timpul este trăit în durate concrete 51 active 
este firesc să apară momente şi date care frâng cursul drept 
al timpului; îl frâng și-l prefac după unităţile în contact. 

Dacă privim timpul în raport cu viaţa omului, găsim ace- 
lași caracter de discontinuitate cu date însemnate prin rostul 


1) Vezi Hubert et Mauss: Melanges d'histoire des réligions, pag. 191. 

ce-l au în trecerea omului, date care închid şi deschid deo- 
sebitcle vârste, Viaţa omului este alcătuită din unități mai 
mari sau mai mici de timp, din cicluri de ani care încep şi 
se sfârșesc cu sensul lor precis. 

Practicile religioase 51 magice legate de trecerile deosebi- 
telor vârste, așa numitele rituri de trecere, cum sunt cele 
dela naștere, botez, copilărie „adolescenţă, nuntă, moarte, араг 
ca cele mai semnificative si interesante. Aceste practici, dat 
fiindcă ele marchează și fac trecerea între vârste ca stări de 
natură deosebită, dovedesc că 51 în raport cu mersul vieţii 
omului timpul nu este ceva linear și continuu, ci ceva cu sen- 
suri variate si discontinuu. Riturile de trecere са să existe 
şi să funcţioneze presupun că se trece din ceva în altceva și 
că între aceste realități este o ruptură care necesită din acea- 
stă cauză un ritual special. Trecerea înseamnă și schimbare, 
momente de criză. De aceea trebue legat într'un fel. Retinem 
atât: viața omului este văzută prin prisma unui timp care 
poate avea unitate în sens organic, dar nu continuitate în 
sens mecanic, 


Dacă ne întoarcem acum 51 privim perioadele de timp, așa 
cum se înfățișează ele în calendarul ţăranului Român, vedem 
că їп sânul lor se petrec o seamă de lucruri care exprimă 
o unitate 51 un sens propriu remarcabil. Faptul că o perioadă 
de timp are un început și un sfârşit şi că între aceste două 
limite nu se mai întâmplă nimic, care să schimbe natura şi 
sensul timpului, o Їасе să prezinte o adevărată unitate. 

De aici putem deduce cá în sânul acestor unități timpul 
poate să aibă un caracter continuu. Nimic din ceea ce ar rupe 
cursul normal al timpului nu se petrece; nici o ruptură nu 

se produce 51 totul păstrează un singur sens, un calm ade- 
vărat. 

Dacă o perioadă de timp este omogenă în ea însăși, este 
și continuă, 

Din această unitate de gen 51 de sens, din caracterul con- 
tinuu al unei perioade, decurge o stare temporală de mare 
însemnătate. De obicei în conştiinţa ţăranului român ziua 
care deschide o perioadă este legată într'un anumel fel si de 
toate datele ei; vrem să spunem adică: ceea ce urmează ace- 
stei zile de început capătă influențe din ea. Insușirile ei de- 
termină întreaga perioadă de timp. 

Suntem în fața aceleeași probleme tratată în primul capitol 
al lucrării, aceea a începutului; numai că aici o întâlnim pe 
un plan mai concret în legătură cu viaţa practică, nu cu filo- 
sofia vieții. 

Să vedem de exemplu ce însemnătate are Lunea în raport 
cu unitatea săptămânii. Orice începe țăranul: să samene, să 
feasá, să ridice o casă, orice făptuește el pentru o mai lungă 
durată, trebue pornit Lunea, pentrucă astfel ajunge totul la 
bun sfârşit. Ideea de început este legată de începutul săptă- 
mânii. De aceea țăranul păzește Lunea cu mare grije; să nu 
se întâmple ceva rău, pentrucă îi va merge rău și în zilele 
următoare ale săptămânii. Orice lucru de temei îl pornește 
Lunea: de aici se angajează restul timpului. 

Lunea are o seamă de interdicții în actele omului cu toate 
că este о zi bună, о zi creeatoare. Interdicţiile apar în legă- 
tură cu actele asupra cărora omul nu are certitudinea că se 
pot împlini; ceea ce omul nu are certitudinea că isbuteşte nu 
începe Lunea, deoarece în acest fel devin nerodnice și zilele 
următoare, 

Să luăm un exemplu: impetitul. In mai toate ţinuturile 
românești acest act este evitat Lunea, pentrucă dacă reușește 
e bine, dar el poate tot atât de lesne să nu reuşească, și 
atunci îngreunează feciorului orice încercare de acest fel. 

Lunea angajează întreaga săptămână în sensul celor por- 
nite în această zi. In genere Lunea rămâne o zi însorită și 
rodnică pentru fapta omului. 

In concluzie, timpul ţăranului Român este discontinuu în 
general și continuu în sânul perioadelor. 


3. — Dacă timpul ţăranului român este un fenomen соп- 
cret, dacă unităţile sale sunt organisme cu raportuli născute 
din însușirile lor specifice, se înţelege că aceste raporturi 
sunt necesare si deci fără putință de schimbat din afară in 
vre-un fel. Timpul ţăranului român este ceva organic, ceva 
care funcţionează într'un fel dictat de propria sa structură. 
Omul nu poate umbla cu un astfel de lucru crescut din viaţă, 
după voia lui. A încerca să-l prefaci, să-i stabilesti noi ra- 
porturi, noi poziții relative nu este cu putinţă, pentrucă nu 
e cu putinţă să schimbi o realitate care are un caracter defi- 
nitiv si revelat. Concepţia mecanică, concepția matematică a 
timpului permite astfel de lucruri, pentrucă acest timp este 
dincolo de realitatea vie, este un instrument 51 o cale de 
organizare a vieţii cu aplicaţii teoretice și practice. 

Timpul ca fenomen religios si magic, așa cum îl tráeste 
ţăranul Român, este ireversibil. In sprijinul acestei 
afirmaţii ne stă reforma calendarului cu toate consecinţele 
ei. Cele treispreze zile trecute mai devreme, fapt divers în 
lumea orașelor, au devenit la sate o problemă de viaţă si de 
moarte, o dramă. De ce? Pentrucă timpul ţăranului Român 

— concret şi organic — nu suportă schimbări de nici un fel, 
nu suportă schimbări întemeiate matematic; nu le suferă 
pentrucă el este ceva definitiv organizat ca orice realitate 
obiectivă ce aparţine naturii. 

In viziunea de viaţa religioasă si magică timpul fiind ceva 
dat, nu poate fi schimbat în nici un fel. Deosebitele momente 
și date sunt prinse cu rădăcină într'un anume loc al desfășu- 
rării timpului. A lua o sărbătoare și a o trece cu 13 zile 
mai devreme este un lucru cu neputinţă de împlinit; este tot 
una cu a lua răsăritul și a-l pune la apus. 

„Cum să schimbi sărbătoarea când ea a rămas tot acolo“, 
expresia atât de adâncă în simplitatea ei, argumentul cel 
mai obișnuit împotriva noului stil, arată си ргіѕоѕіп{а nepu- 
tinta de a schimba timpul și totodată caracterul său ire- 
versibil. 

Timpul ţăranului Român este ireversibil pentrucă este con- 
cret, pentrucă este dat obiectiv ca tot ceea ce vine dela Dum- 
nezeu. O schimbare a datelor nu este cu putinţă decât for- 
mal; ţăranul Român crede cà poti schimba cel mult datele 
(adică cifrele), dar nu zilele și sărbătorile (adică durata con- 
cretă) timpul propriu zis, 

Timpul și ordinea sa prestabilită sunt neschimbătoare. 

INCHEERE 
Timpul la ţăranul Român si problema timpului. 


Incercarea noastră a pornit dela o anumită realitate, aceea 
a satului românesc, ridicând o problemă esențială în viața 
omului. Asa cum am infátisat-o noi ea este specifică men- 
talitátii generale a satului. 

Cu toate că expunerea noastră își are aceste isvoare, ea 
reprezintă, credem, o contributie ruptă din realitate în legă- 
tură cu problema timpului în general. Credem acest lucru 
pentrucă, oricât de pătrunşi am fi de datele si spiritul știin- 
telor naturii, timpul asa cum îl trăim noi zilnic are multe 
asemănări cu acela descris si analizat aci. 

Noi știm despre timp un lucru: aceea ce ne-au spus stiin- 
tele fizico-matematice. Si aceasta o putem afirma ca pe o 
funcţiune intelectuală. Dar credem cà este necesar să ne în- 
trebám: ce este timpul pentru noi dincolo de funcțiunile in- 
telectuale? Ce este în raport cu conștiința noastră de oameni? 
Nu auzim noi oare făcându-se zilnic aprecieri în legătură cu 
trecerea timpului? Nu experimentăm oare cu toții diferen- 

tele temporale dela un moment la altul si dela o dată la alta 
dincolo de măsurarea lor matematică? 

Cunoastem precis timpul fizic, timpul sideral și încercăm 
să-l aplicăm vieţii practice; nu isbutim însă să rămânem în 
el fără prezenţa unui timp legat de viaţa noastră interioară, 
de soarta omului. Cel mai mare matematician sau astronom 
nu credem să poată isbuti să trăiască timpul deslegat de orice 
sens și valoare. Intrucât cineva este viu, trăește ca om, în- 
truatât are si experienţa timpului calitativ. Orice ființă ome- 
nească are experienţele sale interioare legate de viaţă, are 
schimbări şi treceri dela o stare la alta, urcuşuri 51 cobori- 
suri, are un ritm sufletesc care îi aparține. 

Cu toate că timpul nostru, spre deosebire de al ţăranului, 
apare mai uniform, mai abstract și mai desgolit de sensuri, 
nu e mai puţin adevărat că acest timp este asemănător ace- 
luia pe care il tráeste ţăranul. 

Pentru a vedea în ce fel e asemănător să luăm un exemplu: 
omul de ştiinţă nu mai trăește desigur comemorarea unui 
sfânt aşa cum o tráeste țăranul. Dar am voi să știm ce este 
ziua eroilor pentru un astfel de om? Ce este 1 Mai pentru 
comuniști sau Anul nou pentru noi toti? Comemorarea unui 
sfânt, desigur că nu, dar nici timp fizic, timpul constitutiv 
al științelor naturii. 

In conștiința noastră de oameni pare să nu aibă loc timpul 
fizic, care are rosturile sale intelectuale, ci un timp asemă- 
nător, deşi nu echivalent, cu acela al ţăranului Român, adică 
un timp viu cu calități diferenţiale, un timp colorat 51 plin 
de sens. 

Chiar dacă din punct de vedere social deosebirea ar fi mai 
mare, pe planul experienţii interioare timpul nostru, timpul 

trăit nu este de altă natură; ceea ce poate înșela sunt sim- 
bolurile. 

Dar aceasta e o altă problemă care își merită deslegarea 
ei aparte. Ceea ce am vrut să notăm în această încheere a 
fost credinţa noastră mărturisită încă dela început că cerce- 
tarea timpului la țăranul Român nu este lipsită de însemnă- 
tate pentru înţelegerea timpului în general. Lucrarea noastră 
a pornit din această credinţă. 

